Instrument
Instrument (od latinskog: Instrumentum - Instruere = urediti, podučiti) je naprava, alat, oruđe, pomoćno sredstvo koje služi da se lakše, bolje i preciznije obavi neki rad ili funkcija, pa tako ima mjernih, kirurških i optičkih instrumenata. U društvenom pogledu govori se o logičkim instrumentima, ali i o instrumentima mira, vlasti, države i sličnim stvarima. 

U prenesenom značenju, instrument može biti osoba kojom se netko koristi da bi postigao vlastite ciljeve.

Karakteristike

Nauka i tehnika 

U nauci i tehnici - instrumenti su fino i precizno izrađeni (često vrlo komplicirani) uređaji i pribor za naučna istraživanja ili tehničke radove, pa tako ima električnih, geodetskih, optičkih i navigacijskih instrumenata.

Medicina 

U medicini - instrument je predmet koji se koristi kod pretraga, kao kašika za potiskivanje jezika pri pregledu grla, ogledalo kod pregleda grkljana, lijevčić za pregled uha, endoskopi kod pregleda dušnika, želuca, crijeva i sličnih unutrašnjih organa.

Instrumenti se koriste i kod izvođenja kirurških zahvata, od noža i škara za rezanje, do pinceta za pridržavanje, kuka za širenje tkiva, sondi za ispitivanje okoline, raznih hvataljki, štipaljki, igla za zatvaranje i podvezivanje krvnih žila, do igli, držača igli i kopči za šivanje tkiva.  

Kod operacija kostiju koriste se dlijeta, pile, čekići, turpije i slična sredstva. 

Kod operacija na srcu, mozgu, sitnim krvnim žilama i živcima koriste se specijalni instrumenti. 

Stomatolozi se koriste različitim svrdlima, kliještima i sličnim instrumentima koji se najčešće  izrađuju od nehrđajućih materijala, koji se prije operacije moraju se sterilizirati.

Muzika 

U muzici su to razni muzički instrumenti, ali i glas pjevača, dakle sva sredstva kojim se proizvodi muzika.

Prava 

U pravu se to odnosi na dokumente kao što su vlasnički list, obaveznica i ugovor.

Izvori

Vanjske veze 

 Instrument 

Tehnika